Ane Fernández de Arbina Urbina

Ane Fernández de Arbina Urbina (Gasteiz, Araba, 1996) sortzailea da. 2024an, Forbes —negozioetan eta finantzetan espezializatutako aldizkariak— “24 Changemakers 2024” zerrendan sartu zuen, Test4Safe ekimenean parte hartzeagatik. 2025eko urriaren 20an, Hitz saria jaso zuen Guggenheim Bilbao Museoan, sormenarengatik.   

Sormena dela eta, zera esan zuen Noticias de Gipuzkoa egunkarian 2025eko urrian: «Sormena beldurrak lekurik ez duen lekuan dago, non esperimentatu eta barruan daramazun eromen hori atera daitekeen, epaitua izan gabe.» 

 Bizitza 
Ane Fernández de Arbina Urbina 'Lidergo ekintzailea eta berrikuntza' ikasketak egin zituen Mondragon Unibertsitatean. Mundua hobeto utziko duten proiektuek motibatzen dute Ane. 

 Lan ibilbidea 
17 urterekin bere lehen enpresa sortzeko aukera izan zuen, eta horri esker nazioarteko hainbat proiektu garatu zituen. Metxa Bootcamp ekintzaileentzako azelerazio-programaren sortzaileetako bat izan da Metxa azeleragailuan (https://metxa.com/). Euskadin kokatutako lehen azeleragailua da, eta ekintzaileen hazkundea babestea eta erraztea du helburu, haien ideietan inbertituz. Geroago, YouKast Startup-eko kidea izan zen, produktu-zuzendari gisa, eta konpainiako CEOarekin lan egin zuen, produktu digitalak bilatzen, haientzat merkaturatze-kanal berriak irekitzeko asmoz. Urte hauetan Startup-entzako azelerazio prozesuak balioztatzen izandako esperientziari esker eta horietan lanean egindako ibilbideari esker, gero Test4Safe zuzendu du.

Ane Fernández de Arbina Urbina ekintzaileak beste gazte berritzaile batzuk trebatzen eta aholkatzen ematen du denbora, eta Antheia HM enpresaren sortzailea ere bada, artisau-pieza paregabeak dituen bitxigintzako enpresa. 2024an, Forbesek “24 Changemakers 2024” zerrendan sartu zuen, Test4Safe ekimenean parte hartzeagatik. Ekimen horren helburua zen aisialdi-guneak babestea menpekotasun kimikoaren aurrean. Ekintzailea izatea ez da berritze hutsa, baita benetan garrantzitsua denarekin konektatzea ere, Aneren filosofiaren arabera: “Huts egiteko beldurra alde batera uzten duzunean hasten da sormena”. 

2025eko urriaren 20an, Ekintzailetzaren aintzatespena jaso zuen Noticias Taldeak Eusko Jaurlaritzaren, Iberdrolaren eta Kutxabanken laguntzarekin antolatutako Hitz Sariak - Premio Palabra izenekoetan, sortzegintzarengatik. 

Sormen edo berritzea dela eta, Aneren esanetan zentzurik handiena izan dezakeen eredua da dauden beharrak asetzera bideratzea; gure inguruan zer arazo ikusten dugun eta nola konpontzen dugun galdetzea geure buruari eta benetan konpondu behar denari buruzko hausnarketa egitea. 

Ane Fernandez de Arbina Urbina gasteiztarra ekintzailea da bokazioz, eta 2024an hasi zuen bere proiekturik pertsonalena, Antheia HM, naturan inspiratutako belarritakoen enpresa.

 Sariak eta aintzatespenak 

 2025ean, Hitz saria sormenarengatik.

 2024an, Forbesek “24 Changemakers 2024” zerrendan sartu zuen.

 Erreferentziak 

 Kanpo estekak 

Kategoria:Gasteiztarrak
Kategoria:Sortzaileak
Kategoria:Emakume sortzaileak